Rock-Ness Hanglemezbolt | Hírek | A harmadik DEMONS & WIZARDS albumon dolgozik Jon Schaffer és Hansi Kürsch
A harmadik DEMONS & WIZARDS albumon dolgozik Jon Schaffer és Hansi Kürsch
Az Iced Earth frontembere / gitárosa, Jon Schaffer és a Blind Guardian énekese, Hansi Kürsch továbbá nekilátott közös projektjük, a Demons & Wizards régóta várt második albuma folytatásának.
A Demons & Wizards 1997-ben alakult - eddig két stúdiólemezük jelent meg, a 2000-es 'Demons & Wizards' és a 2005-ös 'Touched By The Crimson King'. Az utóbbi témája részben Stephen King híres, Setét torony c. novella-kötetén alapszik.
Schaffer - aki az utóbbi évtizedben főként eredeti bandájával, az Iced Earth-tel volt elfoglalva - nemrég a Metal Wani magazinnak adott interjút azzal kapcsolatban, mi a helyzet a Demons & Wizards 'Touched By The Crimson King' albumának folytatásával: "Hansi már felénekelt két vadonatúj dalt, amit küldtem neki; de még mindenképpen össze kell hoznunk egy találkozót, hogy közösen kísérletezgessünk és komponáljunk tovább... Beletelik majd némi időbe ez az egész; de végre elindultak a munkálatok. Bízom benne, hogy a jövő évben ki tudjuk adni a harmadik albumot; illetve remélem, hogy az elkövetkezendő 1 naptári évben sikerül véglegesítenünk minden új nótát. Nyilván ő is elfoglalt, én is elfoglalt vagyok; de legalább végre kijelenthetjük, hogy 12 év után újra haladnak a dolgok".
Hamarosan várhatóan fény derül a további részletekre...
Másik hír, hogy a Demons & Wizards idén újra színpadra áll! Első 2019-es koncertjüket Görögországban, a krétai Chania fesztiválon rendezik meg (ahol fellép a Tarja-banda, a Rotting Christ, Uli Jon Roth és a Carthagods is).
Az elmúlt egy-két évben mind az Iced Earth, mind a Blind Guardian új albumot adott ki.